text: [{"text_idx": "#000003", "text": "Giaghat ni Konsehal Roger Abaday, chairman sa komite sa senior citizens, nga ipadayon ni Konsehal James Judith II ang iyang pakigbisog dinha sa pag-imbistigar ug pagpasaka og kaso sa giingong mga nalambigit sa isyu sa ayuda aron mogawas ang kamatuoran."}, {"text_idx": "#000004", "text": "Kini ang unod sa iyang special report atol sa sesyon sa konseho niadtong Lunes nga gudumala ni Bise Mayor Jocelyn \u201cBebot\u201d Rodriguez."}, {"text_idx": "#000005", "text": "Akong gidayeg ug gipasalamatan si Konsehal Judith sa pagtutok sa maong isyu human gimugna ang adhoc committee nga magpahigayon og imbestigasyon in aid of legislation sa nahitabong pag-apod apod sa ayuda atol sa ECQ sa kasagsagan sa Covid-19."}]